د امب شاهي واکمني

امب یا د امب واکمني د اوسنۍ خیبر پښتونخوا په سیمه کي یوه شاهي واکمني وه. یاده واکمني د فیوډل تاناوال په نوم پیژندل کیده چي د تنولي قبیلې لخوا اداره کیده، او پیل یې د تیموریانو په امپراتورۍ او پای یې د نواب محمد فرید خان تنولي پر واکمنۍ پای ته رسیږي.  امب په پښتونخوا کي یوازینی ځواکمن دولت وو چي د ۱۲۰۰۰ وسله والو ملکي پوځ او ۳۰۰ هاویټزر توپونو ترڅنګ یې د وسلو جوړولو فابریکه هم درلوده.    ددې واکمنۍ ریښې په سوات ، دیر او چترال کي تر لیری سیمو پوري غځیدلي وې.    د ۱۹۴۷ کال د دسمبر په پای کي د امب ایالت نواب د برتانیا له لوري د نوي استماري هیواد پاکستان سره یوځای کړل سو. Quaid-I-Azam Mohammad Ali Jinnah Papers: First Series, Volume III: On the Threshold of Pakistan, 1–25 July 1947
By Mahomed Ali Jinnah, Z. H. Zaidi
Contributor Z. H. Zaidi (Oxford University Press, 1997, , , 1120 pages, digitized 29 August 2008) دغه ایالت تر ۱۹۶۹ کال پوري په پاکستان کي د یوه شاهي دولت په توګه دوام وکړ، او وروسته د شمال لویدیځ سرحدي ولایت (اوسني خیبر پښتونخوا ایالت) سره یوځای سو.

د وروستي نواب محمد فرید خان تنولي له مړیني وروستهه د امب ایالت د هغه د اولادونو ترمنځ د خپلمنځي جګړې ډګر سو، خو په ۱۹۷۱ کال کي د پاکستان پوځ یاده سیمه په بشپړه توګه اشغال او له خپل هیواد سره یوځای کړ. په ۱۹۷۲ کال کي د پاکستان حکومت د دوی د شاهي حیثیت او رسمیت هم پای ته ورساوه.